lv lv lv lv lv en en en en en en th lv lv lv lv lv lv lv az lv lv lv lv lv lv lv lv en sv en lv lv fr fr eo fr lv lv lv lv lv lv sl fr lv es ru es en nl lv de lv es ru es en de lv lv lv en en en en en en th lv lv lv lv lv lv lv az lv lv lv lv lv lv lv lv en sv lv fr fr eo fr lv lv lv lv lv eo en en sl fr nl lv lv en en en lv en lv lv lv lv lv en lv en lv lv lv lv lv lv lv lv lv lv lv lv lv lv sv lv lv lv lv lv lv lv lv lv lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv fi lv lv lv lv lv lv lv lv lv lv lv lv lv lv lv lv th lv lv lv lv lv lv lv lv en lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv lv en lv lv lv en en en en en lv ru lv lv lv lv lv lv lv lv cs lv lv lv lv lv sl lv lv lv lv en lv lv lv lv
Bezmaksas piegāde virs 100 EUR*
KAS IR SEJAS ĀDAS NOVECOŠANĀS?
KAS VEICINA SEJAS ĀDAS NOVECOŠANOS?
SEJAS ĀDAS KOPŠANA JEB ANTI-AGE PLĀNS
Pareiza dabiskās anti-age sejas ādas kosmētikas izvēle un lietošana var būtiski aizkavēt sejas ādas novecošanos.
Sejas ādas novecošanās ir fizioloģisku norišu kopums, ko raksturo šādas pazīmes:
samazinās kalogēna, elastīna izstrāde, tāpēc zūd ādas elastīgums un tvirtums;
padziļinās sejas ekspresijas jeb izteiksmes līnijas;
samazinās ādas spējas noturēt ūdens molekulas, tāpēc āda izžūst un kļūst plānāka.
Galvenās sejas ādas novecošanās pazīmes:
āda kļūst plānāka, sausāka, iespējams apsārtums;
aug nevēlami matiņi vietās, kur tie agrāk netika novēroti.
Lai aizkavētu sejas ādas novecošanos, svarīgi ikdienā pareizi kopt ādu. Sejas ādas novecošanos efektīvi aizkavē veselīgs dzīvesveids, sejas ādas tīrīšana un pareizi izvēlēta, vecumam atbilstoša anti-age jeb sejas ādas pretnovecošanās dabiskā kosmētika.
LABRAINS dabiskā anti-age sejas kosmētikas līdzekļu sērija RESISTAGE ar Ziemeļu mitrāju augu aktīvajām vielām ir īpaši izstrādāta, lai samazinātu un novērstu redzamās sejas ādas novecošanās pazīmes, kā arī palēninātu ādas novecošanās procesu, ko raksturo arī ādas sausums un apsārtums.
KĀ NOTIEK SEJAS ĀDAS NOVECOŠANĀS?
Ādas novecošanos nosaka divi faktori:
fizioloģiskā jeb dabiskā sejas ādas novecošanās;
sejas ādas novecošanās ārējo faktoru ietekmē.
Fizioloģiskā novecošanās ir dabisks process, no kura nav iespējams izvairīties. Tas sākas 20 gadu vecumā, pārmaiņas norit pakāpeniski daudzu gadu garumā, tāpēc sākotnēji ar neapbruņotu aci nav pamanāmas.
To, kā āda noveco, nosaka gan organisma hormonālais stāvoklis, gan iedzimtība, no kura atkarīgs cilvēka ādas tips (normāla, sausa, taukaina vai jaukta tipa āda), kas savukārt ietekmē ādas vispārējo stāvokli. Piemēram, ja mātei ir sausa un plāna āda, kas agrīni zaudē tvirtumu un noveco, iespējams, ka līdzīgu ādas tipu pārmanto arī meita.
Ādas fizioloģisko novecošanos ietekmēt nav mūsu spēkos – tā tiek ieprogrammēta līdz ar dzimšanu. Taču mūsu spēkos ir ievērojami ierobežot ārējo faktoru iedarbību, saglabājot sejas ādu veselīgu un svaigu pēc iespējas ilgāk.
LABRAINS veiktie pētījumi dabiskās anti-age kosmētikas produktu izstrādāšanas laikā apliecina, ka dabiskā anti-age kosmētika, kas veidota uz bioloģisko aktīvo Ziemeļu mitrāju augu vielu bāzes, palēnina ādas priekšlaicīgu novecošanos, tāpēc tā īpaši ieteicama ikdienas lietošanā.
KAS VEICINA SEJAS ĀDAS NOVECOŠANOS?
Sejas ādas ārējo novecošanos  veicina:
saules UV starojums un solāriji;
rozācija jeb apsārtusi, pat sarkana sejas āda;
gulēšanas poza, sejas mīmika, gravitācija;
agresīva ārējā vide (piemēram, sauss gaiss, aukstums, vējš);
ādas tipam nepiemērotu sejas procedūru izmantošana (piemēram, plānas ādas intensīva apstrāde ar abrazīvu pīlingu);
nepareiza ādas kopšanas un kosmētisko līdzekļu izvēle u.c.
Sejas ādas novecošanās sākas tad, kad tas vizuāli vēl nav redzams. Rūpējies par savu ādu!
Viens no agresīvākajiem un kaitīgākajiem ārējiem faktoriem, kas veicina ādas novecošanos, ir saules ultravioletais starojums. Kaut gan nelielas UV starojuma devas ir svarīgas mūsu organisma nodrošināšanai ar D vitamīnu, pārmērīga sauļošanās negatīvi ietekmē ādu un veicina tās agrīnu novecošanos. Starojums iekļūst dziļi ādas zemākajos slāņos jeb dermā, radot tiešus un netiešus šūnu DNS bojājumus, kas var izraisīt ādas vēzi. Īpaši kaitīgs ādai ir mākslīgās saules jeb solārija starojums.
Saules UV starojuma kaitīgā ietekme:
bojā saistaudus, izraisot priekšlaicīgu ādas novecošanos;
veicina ādas vecuma plankumu jeb pigmentācijas attīstību;
nosaka ādas sabiezēšanu, raupjumu;
veicina ādas tonusa un elastīguma zudumu.
Dermatologu terminoloģijā paātrinātai ādas novecošanai saules ietekmē ir īpašs apzīmējums –  fotonovecošanās.
Smēķēšanas izraisītie bioķīmiskie procesi paātrina organisma novecošanos, tostarp veicina arī ādas priekšlaicīgu novecošanos. Dažādi pētījumi apliecina, ka tiem, kuri izsmēķē vairāk par desmit cigaretēm dienā, desmit gadu laikā krunciņas sejas ādā parādās dziļākas nekā nesmēķētājiem.
Rozācija ir slimība, kuru nosaka gan iedzimtība, gan ārējie apstākļi. Tā visbiežāk izpaužas kā apsārtusi, pat sarkana sejas āda. Mēdz teikt arī  – kuperoza sejas āda, jo apsārtumu rada paplašināti, tuvu ādas virskārtai novietoti asinsvadi.
Ja Jums traucē sejas ādas apsārtums, pārbaudiet, vai Jums nav sākusies rozācija.
Lai mazinātu rozācijas saasinājumu, dermatologi iesaka lāzerterapijas procedūras sejai un atsevišķos gadījumos arī medikamentus iekaisuma mazināšanai. Ar lāzerprocedūrām sejai uz kādu laiku  iespējams uzlabot mikrocirkulāro sistēmu, pēc procedūrām mazinās sūdzības par rozācijas simptomiem, uzlabojas ādas izskats. Lai uzlabojumi saglabātos ilgtermiņā, pēc procedūras vēlams lietot dabisko kosmētiku.
Pēdējo gadu pētījumi apliecina, ka tiem rozācijas pacientiem, kuri pēc ārstnieciskajām lāzerterapijas procedūrām lieto dabiskus sejas ādas kopšanas līdzekļus, uzlabojumi ir  par  36%, bet tiem, kuri lieto mākslīgi sintezētos, tikai par 12 %. Tāpēc apsārtušas, sarkanas sejas ādas kopšanai vajadzētu izvēlēties tikai dabisko atveseļojošo kosmētiku.
Pārmērīga alkohola lietošana bojā asinsvadus, tos paplašina, veicinot neveselīgu sejas apsārtumu, tūsku. Organisms tiek atūdeņots, zaudē vitamīnus un minerālvielas, kas veicina vispārēju sejas ādas sausumu un ātrāku novecošanos.
Gulēšanas poza, sejas mīmika, gravitācija
Gadiem ilgi naktī guļot vienā un tajā pašā pozā, var tikt veicināta krunciņu attīstība. Guļot uz sāniem, šādas krunciņas var parādīties uz vaigiem, zoda vai pieres. Vislabāk ir gulēt uz muguras, kas pasargā no krunciņu veidošanās.
Emocijas, mīmika, sejas muskuļu kustības atstāj pēdas sejā. Ar gadiem, ādai zaudējot elasticitāti, veidojas neatgriezeniskas padziļinātas mīmikas krunciņas un rievas, kas var būtiski mainīt sejas izteiksmi.
Gravitācijas ietekmē ar gadiem sejas vaibsti noslīd, īpaši vaigi. Nošļūk arī mutes kaktiņi, acu plakstiņi, degungals, apakšlūpa it kā piebriest.  Gravitācijai pretoties nav iespējams, bet tās ietekme būs mazāka, ja organisms būs fiziski labā formā, attīstītu ķermeņa muskulatūru un vispārējo tonusu, kas arī sejas ādai ļaus ilgāk saglabāties trvirtai un jauneklīgai.
LABRAINS zinātniski izstrādātajā anti-age dabiskās kosmētikas (citi lieto dabīgā kosmētika) līdzekļu sastāvā ir Ziemeļu mitrāju augu aktīvās vielas. Produktu formula veidota tā, lai uzlabotu visu ādas slāņu stāvokli un dabisko bioķīmiju, tāpēc formulas izstrādē izvēlētas tikai dabīgas izcelsmes sastāvdaļas.
LABRAINS dabiskās kosmētikas sastāvā ir no sūnām un augu cilmes šūnām iegūti ekstrakti, kā arī hilaruonskābju komplekss, kas nodrošina sejas ādas liftinga efektu un kakla grumbu samazināšanos līdz 32%.
Ziemeļu augi veģetācijas  laikā  tiek pakļauti lielam stresam, tāpēc  to sastāvā ir ļoti daudz bioloģiski aktīvu vielu, kas tiem palīdz izdzīvot. Pētījumi liecina, ka šīs vielas, kas ir anti-age dabiskās kosmētikas līdzekļos, efektīvi palēnina ādas novecošanās procesus un samazina grumbu rašanos.
RESISTAGE Renovation Sculptor krēms ikdienas lietošanai izstrādāts intensīvai ādas aizsardzībai dienas laikā un tās dabiskās aizsargfunkcijas stiprināšanai, vienlaikus uzlabojot ādas tvirtumu un elastību. Tas satur no sūnām iegūtu ekstraktu, hialuronskābes kompleksu un augu cilmes šūnu ekstraktus ar klīniski pierādītu iedarbību.
RESISTAGE Night Restoration Architect krēms visiem ādas tipiem ar novecošanās pazīmēm izstrādāts, lai intensīvi barotu un atdzīvinātu sejas un dekoltē zonas ādu dienas beigās pēc stresa un atmosfēras faktoru kaitīgās iedarbības. Formulas pamatā ir inovatīva dabisko aktīvo sastāvdaļu kombinācija ar zinātniski apstiprinātu iedarbību. Krēma sastāvā ir dzērvenes, fenheļa un pūķgalves ekstrakti un hialuronskābes komplekss.
SEJAS ĀDAS KOPŠANA - ANTI-AGE PLĀNS
Sejas ādas novecošanos efektīvi attālina dabiskā kosmētika.
Lai sejas ādu ilgāk saglabātu svaigu un attālinātu novecošanās pazīmes, svarīga ir pareiza sejas ādas kopšana. Ādas attīrīšanai un mitrināšanai ir jābūt līzsvarā.
Pirms ādas kopšanas līdzekļu izvēles ir svarīgi:
novērtēt ādas stāvokli un noteikt ādas tipu;
noteikt, vai āda nav jutīga.
ņemt vērā, vai uz ādas ir pinnes, dispigmentācija un citas UV starojuma radītās pazīmes;
pievērst uzmanību apkārtējai videi, jo mitrums, temperatūra, vējš un piesārņojošie faktori būtiski ietekmē ādas kopšanas līdzekļu izvēli.
Pareizas sejas ādas kopšanas soļi:
kopjošā seruma vai krēma uzklāšana;
pīlinga un sejas maskas lietošana 1-2 reizes nedēļā;
aizsargkrēma pret saules UV starojumu lietošana.
1. Sejas ādas attīrīšana
Sejas ādas attīrīšana atbrīvo ādu no netītrumiem, putekļiem, sviedriem, vides toksīniem un dekoratīvās kosmētikas. Sejas ādas attīrīšana javeic saudzīgi, izvēloties pareizus sejas ādas attīrīšanas produktus, lai netraumētu ādas dabisko aizsargbarjeru.
Ādu attīra maigi, nevajag to berzt ar kosmētikas sūkļiem, mazgāšanas lupatiņu vai dvieli, jo tas var izraisīt kairinājumu.
Ja ādu tīra pārlieku intensīvi, ādas stāvoklis var pasliktināties, jo tā sāk aktīvi reaģēt, lai saglabātu līdzsvaru – tā var kļūt vēl sausāka (ja āda ir plāna un sausa) vai vēl taukaināka (ja āda ir taukaina).
Mazgājošu sejas tīrīšanas līdzekli Lieto vienu vai divas reizes dienā – vakarā vai no rīta un vakarā.
Pirms līdzekļa izvēles jāņem vērā sejas ādas tips un individuālās īpatnības:
sausai ādai labāk izvēlēties attīrošu pieniņu vai krēmveida produktus,
jutīgai, reaktīvai ādai iespējams nelietot nemaz,
taukainam vai kombinētam ādas tipam – mazgājošas putas, gelu vai želeju.
Lai seju attīrītu saudzīgi un efektīvi, vislabāk izvēlēties dabiskos kosmētikas līdzekļus. LABRAINS sejas ādas mazgājošu un attīrošu produktu līnijas CLEANSEA  pamatā ir ziemeļu dabas augi un to unikālās aktīvās vielas.
LABRAINS  CLEANSEA sejas ādas attīrīšanas gels ar sapropeli no ziemeļzemju saldūdens ezeru dūņām ir unikāls, intensīvi mitrinošs sejas mazgāšanas līdzeklis. Inovatīvais produkta risinājums vienlaikus piesaista ūdens molekulas, noņem taukvielas un strukturē tās organiskos metālu savienojumos vieglākai noskalošanai. Āda tiek atbrīvota no visa liekā un saglabā sākotnējo mitruma līmeni. Zinātniski izstrādātais sastāvs aizsargā pret pilsētas gaisa piesārņojuma izraisītu pāragru novecošanos un uzmundrina ādu ar spēcinošu, dabas dotu enerģijas devu.
2. Sejas ādas tonizēšana
Ar toniku no ādas tiek noņemti atlikušie tauku dziedzeru izdalījumi un samazinātas poras, ierobežota pūtīšu veidošanās.
Toniks, losjons vai micelārais ūdens jālieto divas reizes dienā – no rīta un vakarā skābju/sārmu jeb pH līdzsvara atjaunošanai, ādas atsvaidzināšanai un tonizēšanai. Tie var darboties kā nesējviela citiem aģentiem, kas aplicēti uz ādas. Tie nav jānoskalo!
Ja kā attīrošais līdzeklis tiek izmantots losjons vai micelārais ūdens, tad skābju/sārmu jeb pH līdzsvara atjaunošanai papildu līdzekli lietot nav nepieciešams.
Daudzos tonikos ir savelkošas vielas, piemēram, etanols, citrusu ekstrakts un kālija alauns, kas būs piemēroti taukainai, kombinētai ādai. Tos neiesaka lietot jutīgas, reaktīvas ādas kopšanai. Toniks var saturēt arī mitrinošas sastāvdaļas, piemēram, propilēnglikola butilēnglikolu un sorbītu, kas nodrošina papildu mitrināšanu.
LABRAINS CLEANSEA dabiskais micelārais ūdens ideāli piemērots sausai un jutīgai ādai, bet der visiem ādas tipiem. Satur atomizētu jūras ūdeni – ar minerālvielām piesātinātu aktīvo sastāvdaļu, kas neizraisa kairinājumu un ir piemērota arī ļoti jutīgai un apsārtušai ādai. Iedarbojas kā pretiekaisuma un nomierinošs līdzeklis, ādas mirdzuma veicinātājs.
3. Kopjošā seruma vai krēma uzklāšana
Serums vai krēms jālieto divas reizes dienā. Ja ir taukaina/kombinēta āda, priekšroka dodama tādiem vieglākas tekstūras produktiem kā gēli, gēlkrēmi, želejas, losjoni, savukārt sausai ādai – krēmi.
Lai mazinātu ādas novecošanās pazīmes, jāizvēlas anti-age sejas ādas atjaunošanas līdzekļus. Īpaši svarīgi anti-age kosmētikas līdzekļus izmantot nobriedušas sejas ādas kopšanā.
LABRAINS RESISTAGE produktu līnija ar unikālām aktīvām mitrāju augu sastāvdaļām palīdz samazināt un novērst redzamās novecošanās pazīmes, kā arī palēnināt ādas novecošanās procesu.
Serums atkarībā no ādas stāvokļa lietojams vienu-divas reizes dienā pirms dienas vai nakts krēma lietošanas.
RESISTAGE Renovation Sculptor serums sejas ādas atjaunošanai piemērots visiem ādas tipiem.
4. Pīlinga un sejas maskas lietošana
Pīlings attīra sejas ādu no atmirušajām šūnām, tā kļūst gaišāka. Attīrošas sejas maskas atsvaidzina ādu un palīdz saglabāt tās mitruma līdzsvaru.
Skrubi var lietot ne biežāk kā vienu reizi nedēļā un tikai gadījumā, ja nav iekaisīgu ādas pazīmju (sārtu un baltu izsitumu). Pēc tam jālieto  mitrinošs krēms.
Jutīgai ādai nevajadzētu lietot skrubi ar abrazīvām daļiņām. Jāizvēlas maiga pīlinga maska.
Taukainam/kombinētam ādas tipam piemērotas ogļu, mālu, dūņu, augļskābju maskas, pēc tam jālieto mitrinošs krēms.
5. Aizsargkrēma pret saules UV starojumu lietošana
Sejas ādas aizsardzība pret sauli jānodrošina visu gadu, izvēloties plaša spektra saules aizsarglīdzekļus atbilstoši ādas tipam un fototipam, kā arī sekojot līdzi UV radiācijas indeksam – sākot no SPF 30 līdz pat SPF 50.
Pareiza aizsargkrēma pret sauli izvēle nodrošina ādas veselību.
Atstājiet savu e-pastu, lai saņemtu jaunumus par mūsu produkciju pirmais!
Droša un uzticama iepirkšanās
100% naudas atgriešanas garantija
Drošs maksājums: 256 bitu SSL šifrēta tehnoloģija
Tikai uzticami piegādes partneri
Preču piegāde un atgriešana
Privātuma un sīkdatņu politika
Autortiesības - visas tiesības aizsargātas
Adrese: Maskavas iela 127, Rīga, LV-1003, Latvija | E-pasts: info@labrains.eu | Telefons: +371 2 8010107
Labrains SIA | Reģ. Nr. 40203171808 | PVN Reģ. Nr.LV40203171808 | Juridiskā adrese: Maskavas iela 127A, Rīga, LV-1003
Informējam, ka šajā tīmekļa vietnē tiek izmantotas sīkdatnes (angļu val. "cookies"). Turpinot lietot šo vietni, jūs piekrītat noteikumiem - Lietošanas noteikumi. rādīt vairāk